# 3.1. Recomendacións de uso

# Orientacións e recomendacións de uso

Recomendacións para unha correcta aplicación do REA na aula de 5º EP:

## Recursos materiais necesarios

Consideramos necesario compaxinar os recursos dixitais cos manipulativos e o uso de recursos tradicionais (lapis, caderno...).

Achéganse en formato editable distintas fichas de apoio e outros documentos coma os carnés do alumnado para o traballo colaborativo.

Recoméndase revisalas antes de entregar ao alumnado por se fose preciso modificar algún texto ou espazo para escribir nelas de xeito manual.

## Proposta de agrupamentos

Neste REA ofrécense actividades que poden facerse de xeito individual ou en grupo.

Os agrupamentos que se propoñen neste REA están baseados nun proxecto de cooperación e colaboración, onde o grupo-clase se divide en grupos de ata catro estudantes. A cada alumno e alumna, dentro do seu grupo asígnase un rol ou función, cunhas tarefas específicas. Estes roles iranse intercambiando de modo que cada persoa poida participar e experimentar os diferentes roles establecidos.

## Produtos finais

O reto final deste REA é que o alumnado faga unha invitación para a celebración dunha festa, poñendo como condición un número mínimo de informacións e fraccións a utilizar.

Dado que a temática da celebración e os productos son variables, debe ser o docente quen indique como elixirán esta información, podendo usar os datos das actividades previas ou ben usar datos reais elixidos previamente polo profesorado.

## Enfoque multinivel do reto

Dado que o lugar e as actividades se deixan abertas ao describir o reto, pódense acoutar adaptando a dificultade ás características do alumnado.

O enforque multinivel do reto céntrase na presentación do mesmo en diferentes formatos (papel ou dixital) e no número de fraccións a utilizar para a realización do deseño da invitación.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)